title: 2011/583/EU: Sklep Evropskega parlamenta z dne 10. maja 2011 o odobritvi zaključnega računa Evropskega centra za spremljanje drog in zasvojenosti z drogami za proračunsko leto 2009

text:
               27.9.2011

               SL

               Uradni list Evropske unije

               L 250/172

         SKLEP EVROPSKEGA PARLAMENTA
   z dne 10. maja 2011
   o odobritvi zaključnega računa Evropskega centra za spremljanje drog in zasvojenosti z drogami za proračunsko leto 2009
   (2011/583/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2009, skupaj z odgovori Centra (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (3), in zlasti člena 15 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0120/2011),

               1.

               odobri zaključek poslovnih knjig Evropskega centra za spremljanje drog in zasvojenosti z drogami za proračunsko leto 2009;

               2.

               naroči svojemu predsedniku, naj ta sklep posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 162.

      (2)  UL L 248, 16.9.2002, str. 1.

      (3)  UL L 376, 27.12.2006, str. 1.

      (4)  UL L 357, 31.12.2002, str. 72.


title: 2011/54/EU: Sklep Sveta z dne 24. januarja 2011 o imenovanju latvijskega člana in latvijskega nadomestnega člana Odbora regij

text:
               28.1.2011

               SL

               Uradni list Evropske unije

               L 25/30

         SKLEP SVETA
   z dne 24. januarja 2011
   o imenovanju latvijskega člana in latvijskega nadomestnega člana Odbora regij
   (2011/54/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga latvijske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU in 2010/29/EU o imenovanju članov in nadomestnih članov Odbora regij za obdobje od 26. januarja 2010 do 25. januarja 2015 (1).

               (2)

               Zaradi konca mandata Ainārsa ŠLESERSA se je sprostilo mesto člana Odbora regij.

               (3)

               Zaradi konca mandata Sergejsa DOLGOPOLOVSA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za člana:

                           —

                           Dainis TURLAIS, Rīgas domes Drošības, kārtības un korupcijas novēršanas jautājumu komitejas priekšsēdētājs,

                     in

               (b)

               za nadomestnega člana:

                           —

                           Viktors GLUHOVS, Rīgas domes deputāts, Pilsētas attīstības komitejas loceklis.

         Člen 2
   Ta sklep začne veljati na dan sprejetja.

      V Bruslju, 24. januarja 2011

            Za Svet

            Predsednik

         FAZEKAS S.

      (1)  UL L 348, 29.12.2009, str. 22, in UL L 12, 19.1.2010, str. 11.


title: Sklep št. 1025/2013/EU Evropskega parlamenta in Sveta z dne 22. oktobra 2013 o zagotavljanju makrofinančne pomoči Kirgiški republiki

text:
               25.10.2013

               SL

               Uradni list Evropske unije

               L 283/1

         SKLEP št. 1025/2013/EU EVROPSKEGA PARLAMENTA IN SVETA
   z dne 22. oktobra 2013
   o zagotavljanju makrofinančne pomoči Kirgiški republiki
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 209 Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   v skladu z rednim zakonodajnim postopkom (1),
   ob upoštevanju naslednjega:

               (1)

               Sodelovanje med Unijo in Kirgiško republiko temelji na Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Kirgiško republiko na drugi strani (2) (SPS), ki je začel veljati leta 1999. Unija je Kirgiški republiki podelila status v okviru splošnega sistema preferencialov.

               (2)

               Kirgiško gospodarstvo je leta 2009 prizadela mednarodna finančna kriza, junija 2010 pa etnično nasilje. Ti dogodki so privedli do motenj gospodarske dejavnosti, kar je ustvarilo potrebo po znatnih javnih izdatkih za obnovo in socialno pomoč ter povzročilo velike vrzeli v zunanjem financiranju in proračunu.

               (3)

               Mednarodna skupnost je 27. julija 2010 na srečanju donatorjev na visoki ravni v Bishkeku obljubila 1,1 milijarde USD nujne pomoči za okrevanje Kirgiške republike. Na tem srečanju je Unija napovedala, da bo zagotovila do 117,9 milijona EUR finančne pomoči.

               (4)

               Svet, ki se je sestal v sestavi za zunanje zadeve, je v svojih sklepih o Kirgiški republiki z dne 26. julija 2010 pozdravil prizadevanja nove kirgiške vlade za vzpostavitev demokratičnega institucionalnega okvira in pozval Komisijo, naj organom Kirgiške republike še naprej zagotavlja pomoč pri izvajanju njihovega programa reform, tudi v obliki novih programov pomoči, ter prispeva k trajnostnemu gospodarskemu in socialnemu razvoju države.

               (5)

               Politična in gospodarska pomoč Unije nastajajoči parlamentarni demokraciji v Kirgiški republiki bi bila politični signal, da Unija v skladu s svojo politiko do regije, opredeljeno v Strategiji Unije za Srednjo Azijo za obdobje 2007–2013 in sklepih Sveta o Srednji Aziji z dne 25. junija 2012, trdno podpira demokratične reforme v Srednji Aziji.

               (6)

               V skladu s skupno izjavo Evropskega parlamenta in Sveta, sprejeto hkrati s Sklepom št. 778/2013/EU Evropskega parlamenta in Sveta (3), bi morala biti makrofinančna pomoč Unije izreden finančni instrument za nevezano in nenamensko plačilnobilančno pomoč, namenjen ponovni vzpostavitvi vzdržnega stanja upravičenke na področju zunanjega financiranja in podpori pri izvajanju političnega programa, ki vsebuje odločne prilagoditvene ukrepe in ukrepe strukturne reforme, katerih cilj je, zlasti v programskem obdobju, izboljšati plačilnobilančno stanje ter okrepiti izvajanje zadevnih sporazumov in programov z Unijo.

               (7)

               Gospodarsko prilagajanje in proces reform v Kirgiški republiki sta podprta s finančno pomočjo Mednarodnega denarnega sklada (MDS). Kirgiški organi so junija 2011 dosegli dogovor z MDS o nepreventivnem triletnem razširjenem kreditnem programu MDS (v nadaljnjem besedilu: program MDS) za pomoč državi v obsegu 66,6 milijona SDR (posebnih pravic črpanja). MDS je junija 2013 odobril četrti pregled tega programa. Cilji programa MDS so skladni z namenom makrofinančne pomoči Unije, in sicer odpraviti kratkoročne težave s plačilno bilanco, izvajanje odločnih prilagoditvenih ukrepov pa je skladno s ciljem makrofinančne pomoči Unije.

               (8)

               Unija Kirgiški republiki zagotavlja sektorsko proračunsko pomoč v okviru instrumenta za financiranje razvojnega sodelovanja v skupni vrednosti 33 milijonov EUR za obdobje 2011–2013 v podporo reformam na področju socialne zaščite, izobraževanja in upravljanja javnih financ.

               (9)

               Kirgiška republika je leta 2010 zaradi slabšanja gospodarskih razmer in obetov zaprosila za makrofinančno pomoč Unije.

               (10)

               Kirgiška republika je strateškega pomena za Unijo in odločilno vpliva na stabilnost regije, zato bi izjemoma morala biti upravičena do makrofinančne pomoči Unije.

               (11)

               Ker je v plačilni bilanci Kirgiške republike še vedno znatna preostala vrzel v zunanjem financiranju, ki presega sredstva, ki jih zagotavljajo MDS in druge večstranske institucije, čeprav Kirgiška republika izvaja odločne programe gospodarske stabilizacije in reform, je makrofinančna pomoč, ki naj bi jo Unija zagotovila Kirgiški republiki (v nadaljnjem besedilu: makrofinančna pomoč Unije), v trenutnih izrednih okoliščinah ustrezen odziv na prošnjo Kirgiške republike po podpori gospodarske stabilizacije v povezavi s programom MDS.

               (12)

               Makrofinančna pomoč Unije bi morala biti namenjena podpori ponovne vzpostavitve vzdržnega stanja v zunanjem financiranju Kirgiške republike, s čimer bi se podprl njen gospodarski in socialni razvoj.

               (13)

               Določitev zneska makrofinančne pomoči Unije temelji na celoviti kvantitativni oceni preostalih potreb Kirgiške republike po zunanjem financiranju in upošteva zmožnost države, da se financira z lastnimi sredstvi, zlasti mednarodnimi rezervami, ki so ji na voljo. Makrofinančna pomoč Unije bi morala dopolnjevati programe in sredstva, ki jih zagotavljata MDS in Svetovna banka. Pri določanju zneska pomoči se upoštevajo tudi pričakovani finančni prispevki večstranskih donatorjev, potreba po zagotavljanju pravične porazdelitve bremena med Unijo in drugimi donatorji, predhodna uporaba drugih instrumentov Unije za zunanje financiranje Kirgiške republike in dodana vrednost splošnega sodelovanja Unije.

               (14)

               Ob upoštevanju preostalih potreb Kirgiške republike po zunanjem financiranju, ravni njene gospodarske razvitosti, ki se določi glede na dohodek na prebivalca in stopnjo revščine, njene zmožnosti financiranja z lastnimi sredstvi, zlasti mednarodnimi rezervami, ki so ji na voljo, in ocene njene zmožnosti odplačevanja na podlagi analize vzdržnosti dolga bi moral biti del pomoči zagotovljen v obliki nepovratnih sredstev.

               (15)

               Komisija bi morala zagotoviti, da je makrofinančna pomoč Unije pravno in vsebinsko skladna s ključnimi načeli, cilji in ukrepi, sprejetimi na različnih področjih zunanjih dejavnosti, ter drugimi ustreznimi politikami Unije.

               (16)

               Makrofinančna pomoč Unije bi morala podpirati zunanjo politiko Unije do Kirgiške republike. Službe Komisije in Evropska služba za zunanje delovanje bi morale v celotnem obdobju zagotavljanja makrofinančne pomoči tesno sodelovati, da bi usklajevale in zagotavljale doslednost zunanje politike Unije.

               (17)

               Makrofinančna pomoč Unije bi morala podpirati zavezanost Kirgiške republike vrednotam, ki jih deli z Unijo, vključno z demokracijo, pravno državo, dobrim upravljanjem, spoštovanjem človekovih pravic, trajnostnim razvojem in zmanjševanjem revščine, kakor tudi njeno zavezanost načelom odprte in pravične trgovine, ki temelji na pravilih.

               (18)

               Predpogoj za dodelitev makrofinančne pomoči Unije bi moral biti, da Kirgiška republika spoštuje učinkovite demokratične mehanizme, vključno z večstrankarskim parlamentarnim sistemom in pravno državo, ter zagotavlja spoštovanje človekovih pravic. Poleg tega bi morali posebni cilji makrofinančne pomoči Unije izboljšati učinkovitost, preglednost in odgovornost v okviru sistemov upravljanja javnih financ v Kirgiški republiki. Komisija bi morala redno spremljati izpolnjevanje predpogojev in uresničevanje navedenih ciljev.

               (19)

               Da bi zagotovili učinkovito zaščito finančnih interesov Unije, povezanih z makrofinančno pomočjo Unije, bi morala Kirgiška republika sprejeti ustrezne ukrepe v zvezi s preprečevanjem goljufij, korupcije in drugih nepravilnosti, povezanih s pomočjo, ter za boj proti tem pojavom. Poleg tega pa bi bilo treba sprejeti določbe, na podlagi katerih bi Komisija opravljala nadzor, Računsko sodišče pa revizije.

               (20)

               Sprostitev makrofinančne pomoči Unije ne posega v pristojnosti Evropskega parlamenta in Sveta.

               (21)

               Zneski makrofinančne pomoči, ki se zagotovi v obliki nepovratnih sredstev, in zneski makrofinančne pomoči, ki se zagotovi v obliki posojil, bi morali biti skladni z odobrenimi proračunskimi sredstvi iz večletnega finančnega okvira.

               (22)

               Makrofinančno pomoč Unije bi morala upravljati Komisija. Da bi zagotovili, da lahko Evropski parlament in Svet spremljata izvajanje tega sklepa, bi ju morala Komisija redno obveščati o razvoju dogodkov v zvezi s pomočjo in jima posredovati ustrezne dokumente.

               (23)

               Za zagotovitev enotnih pogojev izvajanja tega sklepa bi bilo treba na Komisijo prenesti izvedbena pooblastila. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta (4).

               (24)

               Za makrofinančno pomoč Unije bi morali veljati pogoji gospodarske politike, ki se določijo v memorandumu o soglasju. Za zagotovitev enotnih pogojev izvajanja in zaradi učinkovitosti bi bilo treba na Komisijo prenesti pooblastila za pogajanja o teh pogojih s kirgiškimi organi pod nadzorom odbora predstavnikov držav članic v skladu z Uredbo (EU) št. 182/2011. V skladu z navedeno uredbo bi se moral na splošno uporabljati svetovalni postopek, razen v primerih, ki so določeni v navedeni uredbi. Ob upoštevanju morebitnega pomembnega učinka pomoči, višje od 90 milijonov EUR, je primerno, da se za operacije, ki ta prag presegajo, uporablja postopek pregleda. Ob upoštevanju zneska makrofinančne pomoči Unije Kirgiški republiki bi se moral za sprejetje memoranduma o soglasju in za kakršno koli zmanjšanje oziroma začasno ali trajno ukinitev pomoči uporabljati svetovalni postopek.

               (25)

               Kirgiška republika v skladu s klasifikacijo MDS spada med „nastajajoča gospodarstva in gospodarstva v razvoju“; po klasifikaciji Svetovne banke v skupino „gospodarstev z nizkim prihodkom“ in skupino „držav Mednarodnega združenja za razvoj (IDA)“; po klasifikaciji UN-OHRLLS (5) v kategorijo „kopenskih držav v razvoju“; po klasifikaciji Odbora za razvojno pomoč OECD pa na seznam „drugih držav z nizkim prihodkom“. Kirgiško republiko bi bilo zato treba obravnavati kot državo v razvoju v smislu člena 208 Pogodbe, kar upravičuje uporabo člena 209 Pogodbe kot pravno podlago za ta sklep –

         SPREJELA NASLEDNJI SKLEP:
   Člen 1
   1.   Unija da Kirgiški republiki na voljo makrofinančno pomoč (v nadaljnjem besedilu: makrofinančna pomoč Unije) v višini največ 30 milijonov EUR, da bi podprla gospodarsko stabilizacijo Kirgiške republike in pokrila njene plačilnobilančne potrebe, opredeljene v sedanjem programu MDS. Od tega najvišjega zneska se največ 15 milijonov EUR zagotovi v obliki posojil in največ 15 milijonov EUR v obliki nepovratnih sredstev. Sprostitev makrofinančne pomoči Unije je odvisna od odobritve proračuna Unije za zadevno leto s strani Evropskega parlamenta in Sveta.
   2.   Komisija se za financiranje posojilnega dela makrofinančne pomoči Unije pooblasti, da si v imenu Unije sposodi potrebna sredstva na kapitalskih trgih ali od finančnih institucij in jih nato posodi Kirgiški republiki. Rok zapadlosti posojil ne sme presegati 15 let.
   3.   Sprostitev makrofinančne pomoči Unije upravlja Komisija v skladu s sporazumi ali dogovori, sklenjenimi med MDS in Kirgiško republiko, in v skladu s ključnimi načeli in cilji gospodarskih reform, določenimi v SPS in Strategiji Unije za Srednjo Azijo za obdobje 2007–2013. Komisija redno obvešča Evropski parlament in Svet o dogajanjih v zvezi z makrofinančno pomočjo Unije, tudi na področju izplačil, in tema institucijama pravočasno predloži ustrezne dokumente.
   4.   Makrofinančna pomoč Unije se da na voljo za obdobje dveh let od prvega dne po začetku veljavnosti memoranduma o soglasju iz člena 3(1).
   5.   Če se finančne potrebe Kirgiške republike v obdobju izplačevanja makrofinančne pomoči Unije glede na začetne napovedi znatno zmanjšajo, Komisija v skladu s postopkom posvetovanja iz člena 7(2) zmanjša znesek pomoči oziroma pomoč začasno ali trajno ukine.
   Člen 2
   Predpogoj za dodelitev makrofinančne pomoči Unije je, da Kirgiška republika spoštuje učinkovite demokratične mehanizme, vključno z večstrankarskim parlamentarnim sistemom in pravno državo, ter zagotavlja spoštovanje človekovih pravic. Komisija spremlja izpolnjevanje tega predpogoja skozi celoten življenjski cikel makrofinančne pomoči Unije. Ta člen se uporablja v skladu s Sklepom Sveta 2010/427/EU (6).
   Člen 3
   1.   Komisija se v skladu s svetovalnim postopkom iz člena 7(2) s kirgiškimi organi dogovori o jasno določenih pogojih gospodarske politike in finančnih pogojih, osredotočenih na strukturne reforme in zdrave javne finance, ki naj veljajo za makrofinančno pomoč Unije in se določijo v memorandumu o soglasju (v nadaljnjem besedilu: memorandum o soglasju), ki vključuje časovni okvir za izpolnjevanje teh pogojev. Pogoji gospodarske politike in finančni pogoji, določeni v memorandumu o soglasju, so skladni s sporazumi ali dogovori iz člena 1(3), vključno s programi makroekonomske prilagoditve in strukturnih reform, ki jih izvaja Kirgiška republika ob podpori MDS.
   2.   Namen teh pogojev je zlasti krepitev učinkovitosti, preglednosti in odgovornosti v okviru makrofinančne pomoči Unije, vključno s sistemi za upravljanje javnih financ v Kirgiški republiki. Pri oblikovanju ukrepov politike se ustrezno upoštevajo tudi napredek v zvezi z vzajemnim odpiranjem trgov, razvoj pravične trgovine, ki temelji na pravilih, ter druge prednostne naloge v okviru zunanje politike Unije. Komisija redno spremlja napredek pri doseganju teh ciljev.
   3.   Podrobni finančni pogoji makrofinančne pomoči Unije se določijo v sporazumu o nepovratnih sredstvih pomoči in sporazumu o posojilu, ki ju sklenejo Komisija in kirgiški organi.
   4.   Komisija med izvajanjem makrofinančne pomoči Unije spremlja zanesljivost finančnih ureditev Kirgiške republike, upravne postopke, mehanizme notranje in zunanje kontrole, ki zadevajo pomoč, ter upoštevanje dogovorjenega časovnega okvira s strani Kirgiške republike.
   5.   Komisija redno preverja, ali so pogoji iz člena 4(3) še vedno izpolnjeni, med drugim tudi, ali so gospodarske politike Kirgiške republike v skladu s cilji makrofinančne pomoči Unije. Pri tem tesno sodeluje z MDS in Svetovno banko ter, če je to potrebno, z Evropskim parlamentom in Svetom.
   Člen 4
   1.   Ob upoštevanju pogojev iz odstavka 3 da Komisija makrofinančno pomoč Unije na voljo v dveh obrokih, vsak od njiju pa je sestavljen iz posojila in iz nepovratnih sredstev. Višina vsakega obroka se določi v memorandumu o soglasju.
   2.   Zneski makrofinančne pomoči Unije, ki se zagotovi v obliki posojil, se po potrebi oblikujejo v skladu z Uredbo Sveta (ES, Euratom) št. 480/2009 (7).
   3.   Komisija se odloči o sprostitvi obrokov na podlagi izpolnjevanja vseh naslednjih pogojev:

               (a)

               predpogoja iz člena 2;

               (b)

               stalnega niza zadovoljivih dosežkov pri izvajanju programa politik, ki vsebuje odločne prilagoditvene ukrepe in ukrepe strukturne reforme, podprte z nepreventivnim kreditnim dogovorom z MDS, ter

               (c)

               izvajanja pogojev za gospodarsko politiko, dogovorjenih v memorandumu o soglasju, v okviru določenega časovnega obdobja.

         Drugi obrok se ne izplača pred iztekom treh mesecev po sprostitvi prvega obroka.
   4.   Če pogoji iz odstavka 3 niso izpolnjeni, Komisija začasno ali trajno ukine izplačilo makrofinančne pomoči Unije. V teh primerih obvesti Evropski parlament in Svet o razlogih za navedeno začasno ali trajno ukinitev.
   5.   Makrofinančna pomoč Unije se izplača Nacionalni banki Kirgiške republike. V skladu z določbami, ki se določijo v memorandumu o soglasju, vključno s potrditvijo preostalih potreb po proračunskem financiranju, se lahko sredstva Unije nakažejo državni blagajni Kirgiške republike kot končnemu upravičencu.
   Člen 5
   1.   Najemanje in dajanje posojil, povezana s posojilno komponento makrofinančne pomoči Unije, se izvedeta v eurih z istim datumom valute, Unije pa ne vključujeta v spremembe rokov zapadlosti ali je izpostavljata tečajnemu ali obrestnemu tveganju ali kakršnemu koli drugemu poslovnemu tveganju.
   2.   Kadar okoliščine to dovoljujejo in če Kirgiška republika za to zaprosi, lahko Komisija sprejme potrebne ukrepe, da zagotovi vključitev klavzule o predčasnem poplačilu v posojilne pogoje in skladnost te klavzule z ustrezno klavzulo v pogojih za najemanje posojil.
   3.   Kadar okoliščine dovoljujejo izboljšanje obrestne mere posojila in če Kirgiška republika za to zaprosi, lahko Komisija sklene refinancirati vsa prvotno najeta posojila ali njihov del ali prestrukturirati ustrezne finančne pogoje. Refinanciranje ali prestrukturiranje se opravi v skladu z odstavkoma 1 in 4 ter ne povzroči podaljšanja roka zapadlosti zadevnega posojila ali povečanja zneska neodplačanega kapitala na dan refinanciranja ali prestrukturiranja.
   4.   Vse stroške, ki jih ima Unija v zvezi z najemanjem in dajanjem posojil v skladu s tem sklepom, krije Kirgiška republika.
   5.   Komisija obvešča Evropski parlament in Svet o dogajanjih v zvezi z dejavnostmi iz odstavkov 2 in 3.
   Člen 6
   1.   Makrofinančna pomoč Unije se izvaja v skladu z Uredbo (EU, Euratom) št. 966/2012 Evropskega Parlamenta in Sveta (8) in Delegirano uredbo Komisije (EU) št. 1268/2012 (9).
   2.   Makrofinančna pomoč Unije se izvaja v okviru neposrednega upravljanja.
   3.   Memorandum o soglasju, sporazum o posojilu in sporazum o dodelitvi nepovratnih sredstev, ki se sklenejo s kirgiškimi organi, vsebujejo določbe o:

               (a)

               zagotovitvi, da Kirgiška republika redno preverja, ali se finančna sredstva iz proračuna Unije uporabljajo pravilno, sprejme ustrezne ukrepe za preprečevanje nepravilnosti in goljufij ter po potrebi vloži pravna sredstva za izterjavo nepravilno dodeljenih sredstev, izplačanih v skladu s tem sklepom;

               (b)

               zagotovitvi zaščite finančnih interesov Unije, zlasti določitvi posebnih ukrepov za preprečevanje goljufij, korupcije in drugih nepravilnosti v zvezi z makrofinančno pomočjo Unije ter za boj proti tem pojavom, v skladu z Uredbo Sveta (ES, Euratom) št. 2988/95 (10), Uredbo Sveta (Euratom, ES) št. 2185/96 (11) ter Uredbo (EU, Euratom) št. 883/2013 Evropskega parlamenta in Sveta (12);

               (c)

               izrecni pooblastitvi Komisije, vključno z Uradom za boj proti goljufijam, ali njenih predstavnikov, da izvajajo preglede, med drugim preglede in inšpekcije na kraju samem;

               (d)

               izrecni pooblastitvi Komisije in Računskega sodišča, da izvajata revizije v obdobju, ko je makrofinančna pomoč Unije na voljo, in po njem, vključno z revizijami dokumentov in revizijami na kraju samem, kot so operativne ocene;

               (e)

               zagotovitvi, da je Unija upravičena do celotnega poplačila nepovratnih sredstev in/ali predčasnega poplačila posojila, če se ugotovi, da je Kirgiška republika v zvezi z upravljanjem makrofinančne pomoči Unije vpletena v kakršno koli goljufijo, korupcijo ali katero koli drugo nezakonito dejavnost, ki škodi finančnim interesom Unije.

         4.   Med izvajanjem makrofinančne pomoči Unije Komisija z operativnimi ocenami spremlja ustreznost finančnih ureditev, upravnih postopkov ter mehanizmov notranje in zunanje kontrole Kirgiške republike, ki so povezani s takšno pomočjo.
   Člen 7
   1.   Komisiji pomaga odbor. Navedeni odbor je odbor v smislu Uredbe (EU) št. 182/2011.
   2.   Pri sklicevanju na ta odstavek se uporablja člen 4 Uredbe (EU) št. 182/2011.
   Člen 8
   1.   Komisija Evropskemu parlamentu in Svetu vsako leto do 30. junija predloži poročilo o izvajanju tega sklepa v predhodnem letu, skupaj z oceno tega izvajanja. V poročilu se:

               (a)

               oceni napredek, dosežen pri izvajanju makrofinančne pomoči Unije;

               (b)

               ocenijo gospodarske razmere Kirgiške republike in njeni izgledi za prihodnost ter tudi napredek, dosežen pri izvajanju ukrepov politik iz člena 3(1);

               (c)

               opiše povezava med pogoji gospodarske politike, določenimi v memorandumu o soglasju, trenutno gospodarsko in fiskalno uspešnostjo Kirgiške republike ter odločitvami Komisije o sprostitvi obrokov makrofinančne pomoči Unije.

         2.   Najpozneje dve leti po izteku obdobja razpoložljivosti iz člena 1(4) Komisija predloži Evropskemu parlamentu in Svetu poročilo o naknadni oceni, v katerem ovrednoti rezultate in učinkovitost končanih ukrepov makrofinančne pomoči Unije ter navede, v kolikšni meri so prispevali k ciljem pomoči.
   Člen 9
   Ta sklep začne veljati tretji dan po objavi v Uradnem listu Evropske unije.

      V Strasbourgu, 22. oktobra 2013

            Za Evropski parlament

            Predsednik

         M. SCHULZ

            Za Svet

            Predsednik

         V. LEŠKEVIČIUS

      (1)  Stališče Evropskega parlamenta z dne 11. decembra 2012 in stališče Sveta v prvi obravnavi z dne 23. septembra 2013 (še ni objavljeno v Uradnem listu). Stališče Evropskega parlamenta z dne 22. oktobra 2013 (še ni objavljeno v Uradnem listu).

      (2)  UL L 196, 28.7.1999, str. 48.

      (3)  Sklep št. 778/2013/EU Evropskega parlamenta in Sveta z dne 12. avgusta 2013 o zagotavljanju nadaljnje makrofinančne pomoči Gruziji (UL L 218, 14.8.2013, str. 15).

      (4)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).

      (5)  Urad visokega predstavnika ZN za najmanj razvite države, kopenske države v razvoju in male otoške države v razvoju.

      (6)  Sklep Sveta 2010/427/EU z dne 26. julija 2010 o organizaciji in delovanju Evropske službe za zunanje delovanje (UL L 201, 3.8.2010, str. 30).

      (7)  Uredba Sveta (ES, Euratom) št. 480/2009 z dne 25. maja 2009 o ustanovitvi Jamstvenega sklada za zunanje ukrepe (UL L 145, 10.6.2009, str. 10).

      (8)  Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in o razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

      (9)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).

      (10)  Uredba Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (UL L 312, 23.12.1995, str. 1).

      (11)  Uredba Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi (UL L 292, 15.11.1996, str. 2).

      (12)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL L 248, 18.9.2013, str. 1).


title: 2014/564/EU: Sklep Evropskega parlamenta z dne 3. aprila 2014 o zaključnem računu Prevajalskega centra za organe Evropske unije za proračunsko leto 2012

text:
               5.9.2014

               SL

               Uradni list Evropske unije

               L 266/168

         SKLEP EVROPSKEGA PARLAMENTA
   z dne 3. aprila 2014
   o zaključnem računu Prevajalskega centra za organe Evropske unije za proračunsko leto 2012
   (2014/564/EU)
   EVROPSKI PARLAMENT,

               —

               ob upoštevanju letnih računovodskih izkazov Prevajalskega centra za organe Evropske unije za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Prevajalskega centra za organe Evropske unije za proračunsko leto 2012 z odgovori centra (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (4), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0205/2014),

               1.

               odobri zaključni račun Prevajalskega centra za organe Evropske unije za proračunsko leto 2012;

               2.

               naroči svojemu predsedniku, naj ta sklep posreduje direktorici Prevajalskega centra za organe Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 15.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 314, 7.12.1994, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta z dne 18. februarja 2003 o ustanovitvi Odbora za finančne storitve

text:
Pomembno pravno obvestilo

|

32003D0165

Uradni list L 067 , 12/03/2003 str. 0017 - 0017

		Sklep Svetaz dne 18. februarja 2003o ustanovitvi Odbora za finančne storitve(2003/165/ES)SVET EVROPSKE UNIJE1. SE SKLICUJE, da je Svet v svojih sklepih z dne 3. decembra 2002 navedel svojo pripravljenost, da sprejme sklep o ustanovitvi novega odbora z namenom svetovati in pregledovati delovanje Sveta in Komisije o vrsti zadev na področju finančnega trga;2. v skladu s tem USTANAVLJA Odbor za finančne storitve (v nadaljnjem besedilu "odbor") z naslednjimi nalogami:- omogočati medpodročno strateško presojo, ločeno od zakonodajnega postopka,- pomagati opredeliti srednjeročno in dolgoročno strategijo za zadeve na področju finančnih storitev,- obravnavati občutljive kratkoročne zadeve,- ocenjevati napredek in izvajanje,- zagotavljati politične nasvete in pregledovati delovanje notranjih zadev (npr. enotni trg, vključno z izvajanjem akcijskega načrta finančnih storitev) zunanjih zadev (npr. STO);3. SE SPORAZUME o sledečem glede sestave, predsedstva in delovanja odbora:- Komisija in vsak član Sveta v odbor imenuje enega predstavnika na visoki ravni in enega namestnika; predstavnik Evropske centralne banke in predsedniki ustreznih odborov regulatorjev Skupnosti bodo imeli status opazovalca,- odbor ima enega predsednika in enega podpredsednika, ki jih imenuje med predstavniki držav članic; predsednik in podpredsednik sta imenovana za dve leti; prvega predsednika imenuje Ekonomsko-finančni odbor,- država članica, katere predstavnik je imenovan za predsednika, ima v odboru za čas predsednikovega mandata enega dodatnega predstavnika,- predsednik in podpredsednik tesno sodelujeta s predstavnikom Komisije, predstavnikom države članice, ki predseduje Svetu v mandatni dobi, predstavnikom generalnega sekretariata Sveta in predstavnikom sekretariata Ekonomsko-finančnega odbora z namenom olajšati delo odbora,- odbor poroča Ekonomsko-finančnemu odboru z namenom pripraviti nasvete za Svet (Ekonomsko-finančni), ob upoštevanju uveljavljene vloge COREPER,- predsednik odbora je na voljo za redno izmenjavo mnenj o strateškem razvoju dogodkov, povezanih s finančnimi trgi, z Odborom za ekonomske in monetarne zadeve Evropskega parlamenta,- odbor sprejme svoj poslovnik v skladu s poslovnikom Sveta,- tajniške storitve opravlja generalni sekretariat Sveta;4. UGOTAVLJA, da dejavnosti odbora ne bodo posegale v pravico Komisije do pobude;5. SKLENE pregledati ta sklep v drugi polovici leta 2004.V Bruslju, 18. februarja 2003Za SvetPredsednikN. Christodoulakis--------------------------------------------------


title: 2014/515/EU: Sklep Sveta z dne 30. julija 2014 o imenovanju štirih irskih članov in štirih irskih nadomestnih članov Odbora regij

text:
               5.8.2014

               SL

               Uradni list Evropske unije

               L 232/22

         SKLEP SVETA
   z dne 30. julija 2014
   o imenovanju štirih irskih članov in štirih irskih nadomestnih članov Odbora regij

      (2014/515/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga irske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015. S Sklepom Sveta 2011/649/EU (3) je bil 20. septembra 2011 Des HURLEY imenovan za člana, Catherine YORE pa za nadomestno članico do 25. januarja 2015.

               (2)

               Zaradi konca mandatov Gerryja BREENA, Constance HANNIFFY, Desa HURLEYJA in Briana MEANEYJA so se sprostila štiri mesta članov Odbora regij.

               (3)

               Zaradi konca mandatov Barneyja STEELEA in Catherine YORE sta se sprostili dve mesti nadomestnih članov.

               (4)

               Zaradi imenovanja Marie BYRNE in Mary FREEHILL za članici Odbora regij se bosta sprostili dve mesti nadomestnih članov –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           Maria BYRNE, Councillor, Limerick City and County Council

                           —

                           Eamon DOOLEY, Councillor, Offaly County Council

                           —

                           Mary FREEHILL, Councillor, Dublin City Council

                           —

                           Neale RICHMOND, Councillor, Dun Laoghaire Rathdown County Council.

                     in

               (b)

               za nadomestne člane:

                           —

                           Deirdre FORDE, Councillor, Cork County Council

                           —

                           Clifford KELLY, Councillor, Cavan County Council

                           —

                           Michael MURPHY, Councillor, Tipperary County Council

                           —

                           William PATON, Councillor, Carlow County Council.

         Člen 2
   Ta sklep začne veljati na dan sprejetja.

      V Bruslju, 30. julija 2014

            Za Svet

            Predsednik

         S. GOZI

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.

      (3)  UL L 261, 6.10.2011, str. 25.


title: Sklep političnega in varnostnega odbora (SZVP) 2015/2413 z dne 9. decembra 2015 o podaljšanju mandata vodje policijske misije Evropske unije v Afganistanu (EUPOL AFGHANISTAN) (EUPOL Afghanistan/2/2015)

text:
               19.12.2015

               SL

               Uradni list Evropske unije

               L 333/118

         SKLEP POLITIČNEGA IN VARNOSTNEGA ODBORA (SZVP) 2015/2413
   z dne 9. decembra 2015
   o podaljšanju mandata vodje policijske misije Evropske unije v Afganistanu (EUPOL AFGHANISTAN) (EUPOL Afghanistan/2/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2010/279/SZVP z dne 18. maja 2010 o policijski misiji Evropske unije v Afganistanu (EUPOL AFGHANISTAN) (1) in zlasti člena 10(1) Sklepa,
   ob upoštevanju naslednjega:

               (1)

               Politični in varnostni odbor (PVO) je na podlagi člena 10(1) Sklepa 2010/279/SZVP pooblaščen, da v skladu s členom 38 Pogodbe sprejme ustrezne odločitve glede izvajanja političnega nadzora in strateškega vodenja misije EUPOL AFGHANISTAN, vključno s sklepom o imenovanju vodje misije.

               (2)

               Svet je 17. decembra 2014 sprejel Sklep 2014/922/SZVP (2) o podaljšanju misije EUPOL AFGHANISTAN do 31. decembra 2016.

               (3)

               PVO je 10. februarja 2015 sprejel Sklep (SZVP) 2015/247 (3) o imenovanju Pie STJERNVALL za vodjo misije EUPOL AFGHANISTAN od 16. februarja 2015 do 31. decembra 2015.

               (4)

               Visoki predstavnik Unije za zunanje zadeve in varnostno politiko je predlagal, da se vodji misije EUPOL AFGHANISTAN Pii STJERNVALL podaljša mandat od 1. januarja 2016 do 31. decembra 2016 –

         SPREJEL NASLEDNJI SKLEP:
   Člen 1
   Vodji misije EUPOL AFGHANISTAN Pii STJERNVALL se podaljša mandat do 31. decembra 2016.
   Člen 2
   Ta sklep začne veljati na dan sprejetja.
   Uporablja se od 1. januarja 2016.

      V Bruslju, 9. decembra 2015

            Za Politični in varnostni odbor

            Predsednika

         W. STEVENS

      (1)  Sklep Sveta 2010/279/SZVP z dne 18. maja 2010 o policijski misiji Evropske unije v Afganistanu (EUPOL AFGHANISTAN) (UL L 123, 19.5.2010, str. 4).

      (2)  Sklep Sveta 2014/922/SZVP z dne 17. decembra 2014 o spremembi in podaljšanju Sklepa 2010/279/SZVP o policijski misiji Evropske unije v Afganistanu (EUPOL AFGHANISTAN) (UL L 363, 18.12.2014, str. 152).

      (3)  Sklep Političnega in varnostnega odbora (SZVP) 2015/247 z dne 10. februarja 2015 o imenovanju vodje policijske misije Evropske unije v Afganistanu (EUPOL AFGHANISTAN) (EUPOL AFGHANISTAN/1/2015) (UL L 41, 17.2.2015, str. 24).


title: Sklep Sveta z dne 19. junija 1978 o sklenitvi Evropske konvencije za zaščito rejnih in proizvodnih živali

text:
Pomembno pravno obvestilo

|

31978D0923

Uradni list L 323 , 17/11/1978 str. 0012 - 0013 grška posebna izdaja: poglavje 03 zvezek 23 str. 0040  španska posebna izdaja: poglavje 03 zvezek 15 str. 0047  portugalska posebna izdaja poglavje 03 zvezek 15 str. 0047

		Sklep Svetaz dne 19. junija 1978o sklenitvi Evropske konvencije za zaščito rejnih in proizvodnih živali(78/923/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko – socialnega odbora [2],ker je bila Evropska konvencija za zaščito rejnih in proizvodnih živali (v nadaljevanju "Konvencija") sestavljena v Svetu Evrope z namenom zaščititi rejne in proizvodne živali, še posebej v sodobnih sistemih intenzivne proizvodnje;ker so Direktiva Sveta 70/373/EGS z dne 20. julija 1970 o uvedbi metod vzorčenja in analiz Skupnosti za uradni nadzor krme [3], kakor je bila nazadnje spremenjena z Direktivo 76/372/EGS [4], Direktiva Sveta 70/524/EGS z dne 23. novembra 1970 o dodatkih v krmi [5], kakor je bila nazadnje spremenjena z Direktivo 78/117/EGS [6], in Direktiva Sveta 74/63/EGS z dne 17. decembra 1973 o določitvi največji dovoljeni vsebnosti neželenih snovi in proizvodov v krmi [7], kakor je bila nazadnje spremenjena z Direktivo 76/934/EGS [8], vpeljale skupna pravila, na katere lahko vpliva Konvencija, zlasti pa izvajanje nekaterih njenih določb;ker druge določbe Konvencije urejajo področja, za katera Skupnost še ni vpeljala skupnih pravil;ker zaščita živali sama po sebi ni eden ciljev Skupnosti; ker obstajajo razlike med obstoječimi nacionalnimi zakonodajami za zaščito rejnih in proizvodnih živali, ki lahko povzročijo neenake pogoje konkurence in lahko posledično posredno vplivajo na pravilno delovanje skupnega trga;ker nadalje Konvencija obravnava zadeve, ki jih ureja skupna kmetijska politika;ker se zato zdi, da je sodelovanje Skupnosti v Konvenciji potrebno za dosego ciljev Skupnosti;ker se živinoreja na Grenlandiji opravlja v pogojih, ki so bistveno drugačni od pogojev v drugih regijah Skupnosti zaradi splošnih okoliščin in še posebej podnebja, nizke gostote prebivalstva in izjemne velikosti otoka; ker se zato Konvencija za Grenlandijo ne sme uporabljati,SKLENIL NASLEDNJE:Člen 1Konvencija za zaščito rejnih in proizvodnih živali se s tem v imenu Evropske gospodarske skupnosti odobri.Besedilo Konvencije je priloženo temu sklepu.Člen 2Predsednik Sveta deponira listino o odobritvi v skladu s členom 14 Konvencije [9].Ob deponiranju listine o odobritvi bo Predsednik Sveta v skladu s členom 16 Konvencije izjavil, da se Konvencija ne bo uporabljala za Grenlandijo.V Luxembourgu, 19. junija 1978Za SvetPredsednikP. Dalsager[1] UL C 83, 4.4.1977, str. 43.[2] UL C 204, 30.8.1976, str. 26.[3] UL L 170, 3.8.1970, str. 2.[4] UL L 102, 15.4.1976, str. 8.[5] UL L 270, 14.12.1970, str. 1.[6] UL L 40, 10.2.1978, str. 19.[7] UL L 38, 11.2.1974, str. 31.[8] UL L 364, 31.12.1976, str. 20.[9] Datum začetka veljavnosti Konvencije bo Generalni sekretariat Sveta objavil v Uradnem listu Evropskih skupnosti.--------------------------------------------------


title: 2014/492/EU: Sklep Sveta z dne 16. junija 2014 o podpisu, v imenu Evropske unije, in začasni uporabi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani

text:
                  30.8.2014

                  SL

                  Uradni list Evropske unije

                  L 260/1

         SKLEP SVETA
         z dne 16. junija 2014
         o podpisu, v imenu Evropske unije, in začasni uporabi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani

            (2014/492/EU)

         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 37 in člena 31(1) navedene pogodbe v povezavi s členom 218(5) in drugim pododstavkom člena 218(8) Pogodbe o delovanju Evropske unije,
         ob upoštevanju Pogodbe o delovanju Evropske unije in zlasti člena 217 v povezavi s členom 218(5) in drugim pododstavkom člena 218(8) Pogodbe ter člena 218(7) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 15. junija 2009 pooblastil Komisijo, da začne pogajanja z Republiko Moldavijo za sklenitev novega sporazuma med Unijo in Republiko Moldavijo, ki bo nadomestil Sporazum o partnerstvu in sodelovanju (1).

                     (2)

                     Ob upoštevanju tesnih zgodovinskih vezi in čedalje močnejših povezav med pogodbenicama ter njune želje, da odnose okrepita in razširita na ambiciozen in inovativen način, so bila pogajanja o Pridružitvenem sporazumu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum) uspešno zaključena s parafiranjem Sporazuma 29. novembra 2013.

                     (3)

                     Sporazum bi bilo treba podpisati v imenu Unije in ga v skladu s členom 464 Sporazuma delno začasno uporabljati do zaključka postopkov, potrebnih za njegovo sklenitev.

                     (4)

                     Začasna uporaba delov Sporazuma ne posega v delitev pristojnosti med Unijo in njenimi državami članicami v skladu s Pogodbama.

                     (5)

                     V skladu s členom 218(7) Pogodbe o delovanju Evropske unije je ustrezno, da Svet Komisijo pooblasti, da odobri spremembe Sporazuma, ki jih sprejme Pridružitveni odbor v svoji trgovinski sestavi v skladu s členom 438(4) Sporazuma, kot jih je predlagal pododbor za geografske označbe v skladu s členom 306 Sporazuma.

                     (6)

                     Primerno je določiti ustrezne postopke za zaščito geografskih označb, ki so zaščitene v skladu s Sporazumom.

                     (7)

                     Sporazum se ne bi smel razlagati tako, kot da podeljuje pravice ali nalaga obveznosti, na katere se je mogoče neposredno sklicevati pred sodišči Unije ali držav članic –

               SPREJEL NASLEDNJI SKLEP:

            Člen 1

               1.   Podpis Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani v imenu Unije se odobri s pridržkom sklenitve navedenega sporazuma.

               2.   Besedilo Sporazuma je priloženo k temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3

               1.   Do začetka veljavnosti Sporazuma se v skladu s členom 464 Sporazuma in na podlagi obvestil iz navedenega člena med Unijo in Republiko Moldavijo začasno uporabljajo naslednji deli Sporazuma, vendar le v obsegu, da zajemajo zadeve, ki sodijo v pristojnost Unije, vključno z zadevami, ki sodijo v pristojnost Unije za opredelitev in izvajanje skupne zunanje in varnostne politike:

                           (a)

                           naslov I;

                           (b)

                           naslov II: členi 3, 4, 7 in 8;

                           (c)

                           naslov III: člena 12 in 15;

                           (d)

                           naslov IV: poglavja 5, 9 in 12 (razen točke (h) člena 68), poglavje 13 (razen členov 71 v zvezi z upravljanjem morij in točk (b) in (e) člena 73 in člena 74), poglavje 14 (razen točke (i) člena 77), poglavje 15 (razen točk (a) in (e) člena 81 in člena 82(2)), poglavje 16 (razen člena 87, točke (c) člena 88 in točk (a) in (b) člena 89 kolikor se točka (b) nanaša na zaščito tal), poglavji 26 in 28 ter členi 30, 37, 46, 57, 97, 102 in 116;

                           (e)

                           naslov V (razen člena 278, kolikor zadeva izvrševanje kazenskopravnih ukrepov na področju pravic intelektualne lastnine, ter razen členov 359 in 360, kolikor se uporabljajo za upravne postopke ter pregled in pritožbo na ravni države članice);

                           (f)

                           naslov VI;

                           (g)

                           naslov VII (razen člena 456(1)), kolikor so določbe tega naslova omejene na zagotovitev začasne uporabe Sporazuma, kakor je opredeljena v tem odstavku;

                           (h)

                           Priloge II do XIII, XV do XXXV ter Protokoli I do IV.

               2.   Generalni sekretariat Sveta bo v Uradnem listu Evropske unije objavil datum, od katerega se Sporazum začasno uporablja.

            Člen 4
            Za namene člena 306 Sporazuma spremembe Sporazuma na podlagi odločitev pododbora za geografske označbe v imenu Unije odobri Komisija. Kadar zainteresirane strani po nasprotovanju v zvezi z geografskimi označbami ne morejo doseči soglasja, Komisija sprejme stališče po postopku iz člena 57(2) Uredbe (EU) št. 1151/2012 Evropskega parlamenta in Sveta (2).

            Člen 5

               1.   Ime, zaščiteno na podlagi pododdelka 3 „Geografske označbe“ poglavja 9 naslova V Sporazuma, lahko uporablja vsak gospodarski subjekt, ki trži kmetijske proizvode, živila, vina, aromatizirana vina ali žgane pijače, ki so skladni z ustrezno specifikacijo.

               2.   V skladu s členom 301 Sporazuma države članice in institucije Unije izvršujejo zaščito, določeno v členih od 297 do 300 Sporazuma, vključno na zahtevo zainteresirane strani.

            Člen 6
            Ssporazum se ne razlaga tako, kot da podeljuje pravice ali uvaja obveznosti, na katere se je mogoče neposredno sklicevati pred sodišči Unije ali držav članic.

            Člen 7
            Ta sklep začne veljati dan po sprejetju.

            V Luxembourgu, 16. junija 2014

                  Za Svet

                  Predsednik

               G. KARASMANIS

            (1)  Sporazum o partnerstvu in sodelovanju med Evropskimi skupnostmi in njihovimi državami članicami ter Republiko Moldavijo (UL L 181, 24.6.1998, str. 3).

            (2)  Uredba (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL L 343, 14.12.2012, str. 1).


title: 2012/470/EU: Sklep Sveta z dne 7. avgusta 2012 o podaljšanju veljavnosti Sklepa 2012/96/EU in začasnem prenehanju uporabe ustreznih ukrepov iz Sklepa 2002/148/ES

text:
               10.8.2012

               SL

               Uradni list Evropske unije

               L 213/13

         SKLEP SVETA
   z dne 7. avgusta 2012
   o podaljšanju veljavnosti Sklepa 2012/96/EU in začasnem prenehanju uporabe ustreznih ukrepov iz Sklepa 2002/148/ES
   (2012/470/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (1), kot je bil nazadnje spremenjen v Ouagadougouju, Burkina Faso, 23. junija 2010 (2) (v nadaljnjem besedilu: Sporazum iz Cotonouja), ter zlasti člena 96 Sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih, ki jih je treba upoštevati pri izvajanju Sporazuma iz Cotonouja (3), in zlasti člena 3 Notranjega sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               S Sklepom 2002/148/ES (4) so bila zaključena posvetovanja z Republiko Zimbabve v skladu s členom 96(2)(c) Sporazuma iz Cotonouja in sprejeti ustrezni ukrepi, določeni v Prilogi k navedenemu sklepu. Ti ukrepi so bili potem vsako leto prilagojeni in njihovo obdobje uporabe podaljšano.

               (2)

               V Sklepu 2012/96/EU (5) so bili ustrezni ukrepi prilagojeni, njihovo obdobje uporabe pa podaljšano za 6 mesecev do 20. avgusta 2012.

               (3)

               Unija je potrdila, da je oblikovanje vlade narodne enotnosti v Zimbabveju priložnost za ponovno vzpostavitev konstruktivnih odnosov med Unijo in Zimbabvejem ter za podporo izvajanju programa reform Zimbabveja.

               (4)

               S Sklepom Sveta 2012/97/SZVP z dne 17. februarja 2012 o spremembah Sklepa 2011/101/SZVP o omejevalnih ukrepih proti Zimbabveju (6) je Unija sprejela pomembno odločitev, da ublaži vzporedne sankcije SZVP proti posameznikom, da bi spodbudila nadaljnji napredek in dokazala svojo odločno zavezanost procesu globalnega političnega dogovora. Posvetovanja na visoki ravni z zimbabvejskim ministrskim odborom za obnovitev sodelovanja, ki so bila maja 2012 v Bruslju, so pomemben napredek v tem procesu obnovitve sodelovanja.

               (5)

               Unija še naprej podpira sedanja prizadevanja vlade narodne enotnosti pri izvajanju globalnega političnega dogovora; izraža zadovoljstvo zaradi napredka, ki ga je Zimbabve dosegel pri stabilizaciji gospodarstva in obnovitvi socialnih storitev. Unija tudi še naprej podpira prizadevanja za posredovanje Južne Afrike v imenu Južnoafriške razvojne skupnosti.

               (6)

               Da Unija dokaže svojo stalno zavezanost procesu globalnega političnega dogovora, je primerno podaljšati veljavnost Sklepa 2012/96/EU in kljub temu hkrati za 12 mesecev začasno prekiniti uporabo ustreznih ukrepov, ki omejuje sodelovanje v skladu s členom 96 sporazuma iz Cotonouja.

               (7)

               Če bi se stanje na področju demokracije, človekovih pravic in pravne države v Zimbabveju poslabšalo, bi lahko Unija kadar koli ponovno uvedla te ustrezne ukrepe in/ali druge ukrepe -

         SPREJEL NASLEDNJI SKLEP:
   Člen 1
   Veljavnost Sklepa 2012/96/EU in v njem določenih ustreznih ukrepov se podaljša do 20. avgusta 2013. Kljub temu se uporaba ustreznih ukrepov začasno prekine.
   Ustrezne ukrepe se stalno pregleduje in se jih ponovno uporabi, če bi se razmere v Zimbabveju zelo poslabšale. V vsakem primeru pa jih je treba pregledati 6 mesecev po začetku veljavnosti tega sklepa.
   Dopis, priložen temu sklepu, se naslovi na predsednika Zimbabveja, g. Mugabeja, in v vednost se pošlje tudi predsedniku vlade, g. Tsvangiraiju, in g. Welshmanu Ncubeju.
   Člen 2
   Ta sklep začne veljati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 7. avgusta 2012

            Za Svet

            Predsednik

         A. D. MAVROYIANNIS

      (1)  UL L 317, 15.12.2000, str. 3.

      (2)  UL L 287, 4.11.2010, str. 3.

      (3)  UL L 317, 15.12.2000, str. 376.

      (4)  Sklep Sveta z dne 18. februarja 2002 o sklenitvi posvetovanj z Zimbabvejem v skladu s členom 96 Partnerskega sporazuma AKP-ES (UL L 50, 21.2.2002, str. 64).

      (5)  Sklep Sveta z dne 17. februarja 2012 o prilagoditvi in podaljšanju obdobja uporabe ustreznih ukrepov, prvič določenih s Sklepom 2002/148/ES o sklenitvi posvetovanj z Zimbabvejem v skladu s členom 96 Partnerskega sporazuma AKP-ES (UL L 47, 18.2.2012, str. 47).

      (6)  UL L 47, 18.2.2012, str. 50.

      PRILOGA

         DOPIS PREDSEDNIKU ZIMBABVEJA

      V dopisu z dne 19. februarja 2002 vas je Evropska unija obvestila o svoji odločitvi, da bo zaključila posvetovanja v skladu s členom 96 Sporazuma iz Cotonouja, in sprejela ustrezne ukrepe v smislu člena 96(2)(c) navedenega sporazuma. V dopisu z dne 23. februarja 2012 vas je Evropska unija obvestila o svoji odločitvi, da ponovno podaljša obdobje uporabe teh ukrepov do 20. avgusta 2012.
      Evropska unija meni, da je napredek, ki ga je pri izvajanju globalnega političnega dogovora dosegla vlada narodne enotnosti v Zimbabveju, spodbuden. Evropska unija poudarja velik pomen, ki ga pripisuje političnemu dialogu iz člena 8 Sporazuma iz Cotonouja, ki se je na zahtevo vlade Zimbabveja uradno začel na srečanju ministrske trojke med Zimbabvejem in EU junija 2009 v Bruslju. Obe strani sta soglašali, da je glavni cilj dialoga iz člena 8 normalizirati odnose med EU in Zimbabvejem ter zagotoviti izvajanje reform, predvidenih v globalnem političnem dogovoru, ter omogočiti miroljubne in verodostojne volitve.
      Evropska unija pozdravlja konstruktivni dialog, ki je bil vzpostavljen v procesu obnovitve sodelovanja med EU in vsemi strankami v vladi narodne enotnosti, tudi na srečanju med visoko predstavnico Ashton in člani zimbabvejskega ministrskega odbora za obnovitev sodelovanja maja letos. Evropska unija pozdravlja stalno zavezanost Južnoafriške razvojne skupnosti podpori izvajanja globalnega političnega dogovora, ki je bila izražena na nedavnem izrednem vrhu Južnoafriške razvojne skupnosti v Luandi.
      Ukrepi za večjo svobodo in blaginjo zimbabvejskega naroda, ki jih je sprejela vlada narodne enotnosti, upravičujejo takojšen začasen preklic dosedanjih ukrepov, ki se uporabljajo v skladu s členom 96 Sporazuma iz Cotonouja. To bo omogočilo Evropski uniji neposredno sodelovanje z vlado narodne enotnosti in razvoj novih programov za pomoč v korist zimbabvejskega naroda v okviru naslednjega Evropskega razvojnega sklada. V tej zvezi in v skladu s prizadevanji v podporo obnovitvi sodelovanja Zimbabveja z mednarodnimi finančnimi institucijami in podpisom začasnega sporazuma o gospodarskem partnerstvu namerava Evropska investicijska banka ponovno začeti izvajati razvojne dejavnosti v sodelovanju z zasebnim sektorjem v Zimbabveju.
      Evropska unija pozdravlja nedavni obisk visokega komisarja Združenih narodov za človekove pravice v Zimbabveju na povabilo vlade narodne enotnosti. Evropska unija pripisuje določbam iz člena 9 Sporazuma iz Cotonouja velik pomen, ker je spoštovanje človekovih pravic, demokratičnih institucij in pravne države bistvena podlaga za odnose med EU in Zimbabvejem, Evropska unija bo tudi v prihodnje temeljito spremljala razmere v Zimbabveju. Ugotavlja, da so se razmere glede človekovih pravic izboljšale, čeprav so še vedno problematična pomembna področja.
      Kot je bilo napovedano februarja letos in v skladu z načelom postopnosti bo Evropka unija svojo politiko še naprej prilagajala napredku, ki ga bodo pri izpolnjevanju časovnega načrta Južnoafriške razvojne skupnosti dosegale zimbabvejske strani.
      Evropska unija ponovno poudarja svoje partnerstvo z zimbabvejskim narodom. S tem sklepom Evropske unije o začasni prekinitvi uporabe ustreznih ukrepov ter obnovitvi dialoga in sodelovanja z vlado narodne enotnosti naj bi zagotovila dodaten zagon pri izboljšanju odnosov med EU in Zimbabvejem, katerega cilj je normalizacija dvostranskih odnosov. Evropska unija poziva vse strani, da izkoristijo to pobudo za popolno izvajanje globalnega političnega dogovora.
      S spoštovanjem,

               Za Svet

            C. ASHTON

               Za Komisijo

            A. PIEBALGS


title: 2008/401/ES,Euratom: Sklep Komisije z dne 30. aprila 2008 o spremembi njenega poslovnika glede pravilnika o uresničevanju Uredbe (ES) št. 1367/2006 Evropskega parlamenta in Sveta o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti

text:
               30.5.2008

               SL

               Uradni list Evropske unije

               L 140/22

      SKLEP KOMISIJE

   z dne 30. aprila 2008
   o spremembi njenega poslovnika glede pravilnika o uresničevanju Uredbe (ES) št. 1367/2006 Evropskega parlamenta in Sveta o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti
   (2008/401/ES, Euratom)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti in zlasti člena 218(2) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 131 Pogodbe,
   ob upoštevanju Pogodbe o Evropski uniji ter zlasti členov 28(1) in 41(1) Pogodbe,
   ob upoštevanju naslednjega:

               (1)

               Uredba (ES) št. 1367/2006 Evropskega parlamenta in Sveta (1) predvideva uporabo Aarhuške konvencije v institucijah in organih Skupnosti, in sicer glede dostopa do informacij o okolju, udeležbe javnosti pri načrtih in programih v zvezi z okoljem ter notranje revizije in dostopa do pravnega varstva.

               (2)

               V skladu s členom 13 Uredbe (ES) št. 1367/2006 institucije in organi Skupnosti po potrebi prilagodijo svoje poslovnike določbam navedene uredbe.

               (3)

               V skladu s členom 7 Uredbe (ES) št. 1367/2006 mora institucija ali organ Skupnosti, ki prejme zahtevo za dostop do informacij o okolju in teh informacij nima, prosilcu najkasneje v 15 delovnih dneh sporočiti, kateri instituciji, organu ali organu oblasti lahko pošlje zahtevo za informacije, ali pa zahtevo posredovati instituciji, organu ali organu oblasti, ki razpolaga z zahtevanimi informacijami. Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije (2) ali pravila o uporabi te uredbe za Komisijo iz njenega poslovnika (3), kakor je bil spremenjen s Sklepom Komisije 2001/937/ES, ESPJ, Euratom (4), ne vsebujejo nobene takšne določbe. Zato je treba v Poslovniku dodati določbo glede zahtev po dostopu do informacij o okolju, ki jih ne hrani Komisija.

               (4)

               Glede udeležbe javnosti člen 9 Uredbe (ES) št. 1367/2006 od institucij in organov Skupnosti zahteva, da z ustreznimi ukrepi zgodaj in dejansko omogočajo javnosti, da sodeluje pri pripravi, spreminjanju ali ponovnem pregledu načrtov in programov v zvezi z okoljem, ko so vse možnosti še odprte. Načini takšne udeležbe javnosti so opredeljeni v odstavkih 3, 4 in 5 navedenega člena. Splošne določbe za Komisijo so opredeljene v njenem Sporočilu „Naproti večji kulturi posvetovanja in dialoga – Splošna načela in minimalni standardi za posvetovanje Komisije z zainteresiranimi stranmi“ (5). Te določbe morajo uporabljati vse službe Komisije pri pripravi, spreminjanju ali ponovnem pregledu načrtov in programov v zvezi z okoljem.

               (5)

               Komisija mora sprejeti pravilnik za izvajanje določb o notranji reviziji upravnih aktov in opustitev iz naslova IV Uredbe (ES) št. 1367/2006.

               (6)

               Zaradi uveljavitve člena 1(2) Uredbe (ES) št. 1367/2006 je treba s praktičnim vodnikom obvestiti javnost o njenih pravicah iz navedene uredbe.

               (7)

               Ustrezno je treba spremeniti Poslovnik.

               (8)

               V skladu s členom 13 Uredbe (ES) št. 1367/2006 je treba ta sklep uporabljati od 28. junija 2007 –

         SKLENILA:
   Člen 1
   Besedilo Priloge k temu sklepu se doda Poslovniku.
   Člen 2
   Datum začetka uporabe
   Ta sklep se uporablja od 28. junija 2007.

      V Bruslju, 30. aprila 2008

            Za Komisijo

         Stavros DIMAS

            Član Komisije

      (1)  UL L 264, 25.9.2006, str. 13.

      (2)  UL L 145, 31.5.2001, str. 43.

      (3)  UL L 308, 8.12.2000, str. 26.

      (4)  UL L 345, 29.12.2001, str. 94.

      (5)  COM(2002) 704 konč., 11.12.2002.

      PRILOGA
      Pravilnik o uresničevanju Uredbe (ES) št. 1367/2006 Evropskega parlamenta in Sveta o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti
      Člen 1
      Dostop do informacij o okolju
      Rok 15 delovnih dni iz člena 7 Uredbe (ES) št. 1367/2006 začne teči z dnem, ko pristojna služba Komisije evidentira zahtevo.
      Člen 2
      Udeležba javnosti
      Za namene izvajanje člena 9(1) Uredbe (ES) št. 1367/2006 Komisija zagotovi udeležbo javnosti v skladu s Sporočilom „Naproti večji kulturi posvetovanja in dialoga – Splošna načela in minimalni standardi za posvetovanje Komisije z zainteresiranimi stranmi“ (1).
      Člen 3
      Zahteva za notranjo revizijo
      Zahteve za notranjo revizijo upravnih aktov ali v zvezi z upravno opustitvijo se pošljejo po pošti, telefaksu ali e-pošti službi, pristojni za uporabo določb, na podlagi katerih je bil sprejet upravni akt ali na katerih temelji domneva o upravni opustitvi.
      Ustrezne kontaktne informacije se sporočijo javnosti z vsemi primernimi sredstvi.
      Kadar je zahteva poslana službi, ki ni pristojna za revizijo, ta služba zahtevo posreduje službi, ki je zanjo pristojna.
      Kadar služba, pristojna za revizijo, ni Generalni direktorat za okolje, ta služba slednji GD obvesti o zahtevi.
      Člen 4
      Odločitev o dopustnosti zahteve za notranjo revizijo
      1.   Takoj, ko se evidentira zahteva za notranjo revizijo, se nevladni organizaciji, ki je pripravila zahtevo, pošlje potrdilo o prejemu, kadar je primerno z elektronskimi sredstvi.
      2.   Pristojna služba Komisije preveri, ali zadevna nevladna organizacija lahko vloži zahtevo za notranjo revizijo v skladu s Sklepom Komisije 2008/50/ES (2).
      3.   V skladu s členom 14 Poslovnika se pristojnost za sprejetje odločitve o dopustnosti zahteve za notranjo revizijo prenese na generalnega direktorja ali vodjo zadevne službe.
      Odločitev o dopustnosti zahteve vključuje odločitve v skladu z odstavkom 2 tega člena o upravičenosti nevladne organizacije, ki je pripravila zahtevo, ob upoštevanju roka za predložitev zahteve iz drugega pododstavka člena 10(1) Uredbe (ES) št. 1367/2006 in glede navedbe in obrazložitve razlogov, na katerih temelji zahteva, kakor je zahtevano v členu 1(2) in (3) Sklepa 2008/50/ES.
      4.   Kadar generalni direktor ali vodja službe iz odstavka 3 ugotovi, da je zahteva za notranjo revizijo v celoti ali delno nedopustna, se nevladno organizacijo, ki je pripravila zahtevo, o tem pisno obvesti, kadar je primerno z elektronskimi sredstvi, pri čemer se navedejo razlogi.
      Člen 5
      Odločitev o vsebini zahteve za notranjo revizijo
      1.   Vse odločitve o tem, ali je upravni akt, za katerega se zahteva revizija ali se zanj domneva upravna opustitev, v nasprotju z okoljsko zakonodajo, sprejema Komisija.
      2.   Član Komisije, pristojen za uporabo določb, na podlagi katerih je bil sprejet zadevni upravni akt ali na katere se navezuje domneva o upravni opustitvi, je v skladu s členom 13 Poslovnika pooblaščen, da odloči, ali upravni akt, za katerega se zahteva revizija ali se zanj domneva upravna opustitev, ni v nasprotju z okoljsko zakonodajo.
      Nadaljnji prenos pristojnosti, podeljenih na podlagi prvega pododstavka, je prepovedan.
      3.   Nevladna organizacija, ki je pripravila zahtevo, se pisno obvesti o izidu revizije, kadar je primerno z elektronskimi sredstvi, pri čemer se navedejo razlogi.
      Člen 6
      Pravna sredstva
      V vseh odgovorih, ki nevladno organizacijo obveščajo, da je njena zahteva bodisi nedopustna, in sicer delno ali v celoti, bodisi da upravni akt, za katerega se zahteva revizija ali se zanj domneva upravna opustitev, ni v nasprotju z okoljsko zakonodajo, se nevladna organizacija obvesti tudi o pravnih sredstvih, ki so ji na voljo, in sicer, da lahko na sodišču sproži postopke zoper Komisijo, se pritoži varuhu človekovih pravic ali oboje v skladu s pogoji iz člena 230 oziroma 195 Pogodbe ES.
      Člen 7
      Obveščanje javnosti
      Praktični vodnik daje javnosti ustrezne informacije o njenih pravicah, ki izhajajo iz Uredbe (ES) št. 1367/2006.

         (1)  COM(2002) 704 konč.

         (2)  UL L 13, 16.1.2008, str. 24.